Поштовани/а,

Позивамо Вас да присуствујете међународнoj радионици **”Родна равноправност у научно-истраживачким организацијама - Стратегије, преговарање и одрживост”** („*Gender Equality in Research Performing Organizations – Strategies, Negotiating and Sustainability*”), која ће се одржати **у понедељак 20. јуна 2022, са почетком у 10:00 часова, у Свечаној сали палате Српске академије наука и уметности.**

Скуп организујемо у оквиру европских Хоризонт 2020 пројекaта „LeTSGEPs” (*Leading Towards Sustainable Gender Equality Plans in Research Institutions*) и „MINDtheGEPs” (*Modifying Institutions by Developing Gender Equality Plans)* у коме су Математички институт САНУ и Електро-технички факултет у Београду једни од партнера.

Предавања на радионици одржаће међународно признате експерткиње за питања родне равноправности у академским и научним институцијама и родно осетљиво буџетирање**: др Ђована Бадаласи (Giovanna Badalassi), са Универзитета Модене и Ређо Емилије (Италија), и Корина Пуш (Corinna Pusch) и др Ула Вебер (Ulla Weber), из Асоцијације Макс-Планк института (Немачка).**

Разговараћемо о родној равноправности у науци и иновацијама, са посебним фокусом на припрему планова родне равноправности, и формулисање стратегија и преговарање за споровођење мера која подстичу родну равноправност, укључујући родно осетљиво буџетирање у научним институцијама. Ове теме, и иначе битне за све нас, додатно су важне јер је постојање плана родне равноправости институције услов за добијање финансирања за научне пројекте у оквиру програма „Хоризонт Европа” (2021 -2027).

Богато искуство наших гошћи у примени ових приступа у Италији, Немачкој и другим земљама Европске уније, као и могућност међународног умрежавања у унапређивању родне равноправности, прилика је за нашу академску заједницу да непосредно добије сазнања о изазовима који су пред нама у овој области, као и за начине за њихово превазилажење.

Програм скупа можете да видите у прилогу, као и на адреси: <http://www.mi.sanu.ac.rs/>.

Учествовање на скупу је отворено за све и **бесплатно,** али је регистровање обавезно, на следећем линку[:](http://tinyurl.com/nofxlmxu) <https://forms.gle/iVeitxVw7tfV44Au9>.

**Молимо Вас да ову позивницу проследите колегама и колегиницама у Вашој институцији којима би ова радионица могла да буде од користи.**

Радујемо се сарадњи.

Срдачан поздрав,

**Математички институт САНУ**

**Универзитет у Београду Електротехнички факултет**

**Intersection, Center for Science and Innovation**